b'\n_START_ARTICLE_\nAhejci\n_START_PARAGRAPH_\nAhejci (Ahajci; \xe1\xbc\x88\xcf\x87\xce\xb1\xce\xb9\xce\xbf\xce\xaf), kolektivni naziv koji se koristio za Grke iz Homerove Ilijade i Odiseje, i jedno od \xc4\x8detiri glavnih plemena iz klasi\xc4\x8dne Gr\xc4\x8dke. Ime im dolazi po Aheju (Achaeus, \xe1\xbc\x88\xcf\x87\xce\xb1\xce\xb9\xcf\x8c\xcf\x82), mitskom utemeljitelju ahejskog plemena na podru\xc4\x8dju Ahaje na sjevernom Peloponezu, sinu Xuthusa (\xce\x9e\xce\xbf\xe1\xbf\xa6\xce\xb8\xce\xbf\xcf\x82, sin Helenov, mitski patrijarh Helena, \xe1\xbc\x9d\xce\xbb\xce\xbb\xce\xb7\xce\xbd i Orsejin, O\xcf\x81\xcf\x83\xce\xb7\xce\xaf\xcf\x82) i najade Kreuse (\xce\x9a\xcf\x81\xce\xad\xce\xbf\xcf\x85\xcf\x83\xce\xb1)._NEWLINE_Ahejci se povijesno javljaju u 14. i 13. stolje\xc4\x87u prije Krista, a oko 1250 prije Krista postaju vladaju\xc4\x87a klasa. Navodno su govorili dorskim dijalektom, a Dorani su ih iz njihove prapostojbine potisnuli tijekom tzv. dorske invazije na Peloponez na podru\xc4\x8dje Egialije (kasnije Jonija). Prema Pausaniju i Herodotu Ahejci (klasi\xc4\x8dnog perida) izvorno su \xc5\xbeiveli u Argolidi i Lakoniji odakle su izbjgli u Egialiju, \xc4\x8diji stanovnici na\xc4\x91o\xc5\xa1e skloni\xc5\xa1te u Ateni; Egialija tada postade poznata kao Aheja.'